google/wiki40b huggingface dataset:
Herre (tettsted)

Stedet

Stedet grenser til Skien og Drangedal kommuner på land og Porsgrunn til sjøs, mens kommunen forøvrig også grenser til Kragerø kommune på land og Larvik kommune i Vestfold til sjøs. Herres mest kjente sted er Kongens dam, som ligger ved den kommunale veiens ende. Lenger ned mot fylkesveien er det mer tettbygd, og bebyggelsen består hovedsakelig av eneboliger i byggefelt. Et av de største boligfeltene er Ringveien.
De som bor på Herre jobber i stor grad ved petrokjemianleggene Hydro på Rafnes og Borealis på Rønningen/Tråk, i tillegg til Hydros anlegg i Porsgrunn. Disse er viktige og store arbeidsplasser for mennesker i grenlandsregionen.
Tettstedet har dannet seg der hvor Herrevassdraget munner ut i Frierfjorden, og er Norges eldste industristed siden 1497. Herre har aldri vært noe sted med verken utstrakt sjøfart eller landbruk, slik det ellers er i kommunen.

Industri

Herre har alltid vært et typisk industristed. Elva har ført til at tettstedet ble dannet ved at det har vært drift av sager og møller, stangjern- og spikerhamre, samt tømmerfløting. Stedet Herre tilhørte tidligere nonneklosteret på Gimsøy. Det ble ved reformasjonen i 1536 overført til kongen. Stedet har fortsatt stedsnavn som minner om dette, som for eksempel «Kongens dam».
Fra 1888 til 1978 var Bamble Aktiecellulose A/S, eller bare «fabrikken» på folkemunne, hjørnestensbedriften. Den sysselsatte godt over 200 mennesker og så godt som alle var lokale. Stedet bærer fortsatt preg av denne tiden, gjennom fundamenter etter selve fabrikken og i tillegg en rekke annen bygningsmasse; eksempelvis direktørboligene på Fjelly. (kommentar: De opprinnelige direktørboligene er revet og erstattet med et leilighetskompleks, og bygningsmassen fra fabrikken er for det meste forsvunnet. På den gamle fabrikk-tomten ligger idag bla. et eldresenter) kontorbygningen, «Houldergården», kaia, m.m.
Tidligere lå også sentrum nært til fabrikken, og da arbeidene med kirke skulle starte ble det påpekt at tomta som fabrikken hadde skjenket lå langt utenfor sentrum. Med årene flyttet sentrum seg naturlig og i dag ligger kirken midt i sentrum. Fabrikken betalte forøvrig 16 000 av totalbeløpet på kr 23 609. Fabrikkens disponent Jørgen Gløersen ble etter dette kirkeverge.
Jens Bing Dons

Liv

Han var sønn av stadsfysikus, senere borgermester og lagmann i Trondheim Paul Dons og Anna Lorentzdatter Holst. Etter å ha blitt student i 1750 fikk han i 1767 den juridiske doktorgraden for en avhandling De jure retractus gentilitii. Samme år ble han professor i rettsvitenskap ved Københavns Universitet. Her var han den første som holdt egne forelesninger over dansk rett, som tidligere var blitt behandlet sammen med romerretten.
Alt i 1771 forlot han universitetet, etter å ha blitt utnevnt til deputert ved Danske kancelli. Han ble avskjediget med pensjon i 1773. I 1777 ble han utnevnt til etatsråd og i 1778 til lagmann ved Trondheim lagstol. I 1797 ble han utnevnt til justitiarius ved den nyopprettede stiftsoverretten i Trondheim. Han tok avskjed fra denne stillingen i 1800.
Dons var visepresident i Det kongelige danske Landhusholdningsselskab og fra 1769 medlem av Det Kongelige Norske Videnskabers Selskab. Forelesningene hans over dansk og norsk rett ble oversatt fra latin og utgitt i fire bind av C. D. Hedegaard 1780–81, trolig uten hans egen medvirkning.
Hualong (Puyang)

Hualong (kinesisk: 华龙区; pinyin: Huálóng Qū) er et bydistrikt i den kinesiske provinsen Henan i Folkerepublikken Kina. Det ligger under byprefekturet Puyang.
Fekting under Asialekene 1978

Fekting under Asialekene 1978. Fekting var en av sportene under de åttende Asialekene som ble arrangert i Bangkok i Thailand i desember 1978. Det var andre gangen som fekting var med på programmet i Asialekene. Det var i alt åtte øvelser, seks for menn og to for damer. Damene konkurrerte i florett individuelt og i lagkonkurranse. Mennene i lag og individuelt i kårde, sabel og florett
Ylvingsfjorden

Ylvingsfjorden er en fjord i Vega kommune i Nordland. Fjorden ligger mellom selve Vega i vest og øya Ylvingen, som fjorden har fått sitt navn etter, i vest. Den begynner ved Nefsholman i sør og strekker seg 8 kilometer nordover til Igerøy. Fra Igerøy går det ferje sørøstover til Ylvingen og videre til Horn, og nordvestover til Tjøtta.
Sør for Ylvingsfjorden ligger Vegafjorden og nordvest for Ylvingen ligger Mindværfjorden.
Riksvei 839 går langs de nordlige delene av fjorden.
Insekt-Nytt

Insekt-Nytt er et populærvitenskapelig entomologisk blad om insekter og andre leddyr. Bladet er medlemsblad for Norsk entomologisk forening men kan abonneres på av alle. Det er særlig skrevet for hobbyentomologer og nybegynnere, men har et høyt faglig nivå. Som en del av medlemskapet får medlemmer i Norsk entomologisk forening tilsendt Insekt-Nytt og det mer vitenskapelig orienterte og engelskspråklige bladet Norwegian Journal of Entomology, som kommer ut med to nummer årlig.
Insekt-Nytt kommer ut med fire hefter i året. Redaktør er Anders Endrestøl ved insektavdelingen på Naturhistorisk museum i Oslo.
Norsk entomologisk forening legger ut tidligere nummer av Insekt-Nytt på internett, men de nyeste nummer av bladet vil ikke bli gjort tilgjengelig før etter 5–6 år.

Historie

Bladet ble stiftet i 1976 og Trond Hofsvang var første redaktør. Bladet var enkelt laget i svart hvitt de første årene. I løpet av årene har bladet blitt både tykkere og fått endel fargebilder.
Talicada

Utseende

Små til middelsstore (vingespenn 25-30 millimeter), særpreget utseende blåvinger med en liten stjert på bakvingen. Hannens overside er blå, hunnens mørkbrun, begge kjønn med et stort, rødoransje felt på bakvingens bakre del. På undersiden er vingenes indre del hvit med noen brunsvarte flekker, den ytre delen er brunsvart bortsett fra i bakvingens bakre del der den er rød.

Larvene

Larvene lever på planter i slekten Kalanchoe (familien Crassulaceae).

Utbredelse

Slekten er utbredt i Sørøst-Asia.
Kommunestyre- og fylkestingsvalget 2011/Hordaland

Kommunevise kommentarer

Fargekoder for partia:

Fylkestingsvalget

Torill Selsvold Nyborg (KrF) gikk av etter to perioder som fylkesordfører. Tom-Christer Nilsen (H), som har vært fylkets varaordfører den samme tida, rykka nå opp til toppvervet. Mona Haugland Hellesnes (V) fikk varaplassen. Dette skjedde i et samarbeid mellom Høyre, Fremskrittspartiet, Kristelig Folkeparti og Venstre, med i alt 34 stemmer.
Opposisjonskandidatene Ruth Grung (A) og Benthe Bondhus (Sp) fikk 23 stemmer.
Cæciliaforeningen

Fra Korforeningen til Cæciliaforeningen

Korforeningen endret i 1902 navn til Cæciliaforeningen. Thorvald Lammers hadde i september dette året, innkalt en større forsamling musikkinteresserte personer i Kristiania, med formålet å omorganisere virksomheten. Resultatet ble at foreningen skulle bestå av to kategorier medlemmer. Sangerne fra Korforeningen ble kalt assisterende medlemmer. I tillegg kom en ny gruppe kalt abonnerende medlemmer, som kun betalte kontingent.
Det første styret etter omorganisering ble sammensatt av fremtredende personer fra politikk og kulturliv. Som formann ble valgt kirkeminister Vilhelm Andreas Wexelsen. Han var forøvrig nevø av salmedikteren Marie Wexelsen, blant annet kjent for Jeg er så glad hver julekveld. Medlemmer av styret ble medisinprofessor Sophus Torup, pianisten Hildur Andersen, og sangeren og kvinnesakskvinnen Randi Blehr. Suppleanter (varamedlemmer) til styret var pianisten Erika Nissen og historikeren Edvard Bull, senere utenriksminister.
Lammers beholdt også etter omorganiseringen, styringen med den musikalske siden av virksomheten. Han beholdt forsåvidt også en formann i koret, som han dessuten valgte selv, nemlig arkitekt Holger Sinding-Larsen. Da Lammers i 1910 gikk av som dirigent, fant det sted en ny omorganisering, og koret fikk kun sangere som medlemmer.

Islandsmoens Requiem

Under den andre verdenskrig var Cæciliaforeningen med på uroppføringen av Sigurd Islandsmoens Requiem. Alle fremføringer måtte den gangen godkjennes av Statens teaterdirektorat og først etter mye korrespondanse fikk Cæciliaforeningen de nødvendige tillatelser til å holde konsert. Etter krigen ble verket fremført en rekke ganger, blant annet i 1947 ved minnegudstjenester over falne sjøfolk og flygere i Amerika, og senere over 50 urner fra konsentrasjonsleirene. Cæciliaforeningen fremførte også utdrag fra Islandsmoens Requiem ved Kong Haakon VIIs bisettelse i 1957.
Åsele kommune

Geografi

Kupert skogslandskap med mange innsjøer og tjern. Ångermanälven renner gjennom kommunen. I kommunen ligger Björnlandet nasjonalpark. Riksväg 90 og 92 går gjennom kommunen.
John Day-demningen

John Day-demningen er en demning med et vannkraftverk som ligger i Columbia River i staten Oregon i USA, på grensen til staten Washington like der hvor elva John Day River kommer inn fra sør. Demningen spenner hele Columbia-elva, og ligger 45 km øst for byen The Dalles, Oregon. Anlegget har sluse for skip og laksetrapper. Demningen er 56 m høy og 2 327 m lang. Slusen har en vertikal løfteevne på 110 fot (32 m), som gjør den til en av USAs høyeste sluser.
Vannkraftverket har 16 turbiner. Det er en installert effekt på 2 160 MW, maksimalt 2 480 MW. Anleggsarbeidene startet i 1958, og demningen med kraftverk stod ferdig i 1971. Dammen demmer opp Umatillasjøen, et kunstig reservoar som er 177 km langt.
Hiletinae

Utseende

Middelsstore (gjerne ca. 10 millimeter), ofte svarte løpebiller. Disse løpebillene har et stort og kraftig hode. Antennene er knebøyde, det innerste leddet så langt som de tre følgende til sammen. Dette leddet kan felles inn i en fure under fasettøynene. Overkjevene (mandiblene) er store og spissen krummet nedover, hver kjeve med åtte eller ni trekantede tenner. Pronotum er tydelige bredere enn langt, med rundede sider. Fotleddene er slanke. Dekkvingene er nokså variable, flygevingene godt utviklet. Larvene er ukjente.

Levevis

Artene lever i eviggrønn skog, eller på savanne med spredte trær.

Utbredelse

Slekten Hiletus lever i tropisk Afrika, slekten Eucamaragnathus er vidt utbredt i Afrika (inkludert Madagaskar), Sør-Amerika og Sørøst-Asia.
Vidar Trellevik

Utdanning

Trellevik startet som lærling hos Fotograf Hans Jørgen Brun i Bergen i årene 1973 til 1976. Etter flere år som fotograf, deriblant med spesielt fokus på bryllupsbilder, startet han i lokalstasjonen TV Bergen. I årene 1989 til 1992 hadde han ulike arbeidsområder i TV Bergen, mest kjent for sin rolle som en av programlederne i kanalens TV-bingo. Etter årene i TV Bergen, fortsatte han med VPB Media som ble driftet parallelt.

Filmproduksjon

De seneste årene har VPB Media blitt brukt jevnlig som linjeprodusent for utenlandske aktører i film- og tv-bransjen.
Først ut var kortserien «Den beste ungdommen» på bestilling for tv-kanalen Rai Italia i 2002 og deretter «Keys to the house» fra den italienske regissøren Gianni Amelio Gianni Amelio. I det siste har det blitt hovedfokus på det indiske markedet, men Trellevik har vært linjeprodusent for store og små produksjoner fra mer ukjente markeder. Deriblant serien Challenge The World fra den japanske tv-kanalen Nippon Television i 2008 og den tyrkiske actionfilmen «I Saw the sun» med Mahsun Kirmizigul bak spakene samme år.

Dokumentarfilm

I startfasen av sin karriere jobbet Trellevik mye med dokumentarer. I Kaprolat ble Dødsmarkene i Karelen påbegynt i 2005 og sendt i sin helhet under programmet Brennpunkt på NRK1 i 2009. I Et nytt liv ble fire barn med Downs syndrom fulgt gjennom sine første leveår, deretter ble erfaringene samlet i en dokumentarpreget informasjonsfilm som sto ferdig 2012.
Angela (TV-serie)

Angela (orig: My So-Called Life) er en amerikansk dramaserie for ungdom som gikk på ABC fra 1994 til 1995. Serien fulgte livet til 15 år gamle Angela Chase i hennes gleder og sorger med foreldrene, lillesøsteren, venner, gutter (forelskelse) og skolen. Den hadde 19 episoder. 
I Norge gikk serien på TV 2.
Hebban olla vogala

Se non è vero...

Det antas at verset ble til da en skribent som arbeidet med et manuskript ville teste en ny penn (= probatio pennae, penneprøve) før han fortsatte med sitt egentlige arbeide. Skriveren skrev først verset på latin, og deretter oversettelsen i det man antar var hans eget språk.
En undersøkelse som professor Frits van Oostrom ved universitetet i Utrecht gjorde i 2004 antyder at teksten er skrevet av en mann, men at språkbruken er en kvinnes. Ifølge undersøkelsen har teksten likhetstegn med spanske folkesanger som kvinner sang rundt den tiden da setningen ble skrevet.

Uenighet

De fleste språkkyndige var inntil nylig enige om at språket i denne setningen var skrevet på en vestflamsk dialekt. Bakgrunnen for dette var at det kun er brukt sterke vokaler i setningen (hebban istedenfor hebben). I den latinske setningen står også abent istedenfor habent. Dette er et typisk fenomen fra nåtiden i de fleste ingveoonske dialekter, og ikke bare i vestflamsk. Det er fremdeles ikke utelukket at skriveren kan ha vært en vestflamsk munk, men nylig har nye ideer kommet rundt dette. Den belgiske professoren Luc De Grauwe ved Universitetet i Gent mener at setningen er skrevet på gammelengelsk eller mer nøyaktig, en dialekt som ble brukt i det engelske grevskapet Kent (gammelkentsk).
Jørgen Lindegaard

Annet

Lindegaard er utdannet sivilingeniør fra Danmarks Tekniske Universitet (DTU) i 1975. Han er gift og har to barn.
Radivoje Manić

Landslaget

Radivoje Manić spilte 1 landskamp for Jugoslavias herrelandslag.
Colin Powell

Bakgrunn

Colin Powells foreldre hadde innvandret til USA fra Jamaica. Han tok eksamen i geologi ved City College of New York i 1958. I sin collegetid utdannet han seg til reserveoffiser.

Militær karriere

Han ble etter eksamen fenrik i arméen.
Etter tjeneste i Vietnam i 1963 var Powell blant annet stasjonert ved Fort Benning i delstaten Georgia. Der opplevde han personlig hvordan raseskillet fungerte i praksis, blant annet ved at han, med kapteins grad, ble nektet servering i en drive in hamburgerkafe.
Powell var profesjonell soldat i 35 år, og ble forfremmet til 4-stjerners general. Han endte med å inneha stillingen som Chairman of the Joint Chiefs of Staff, den høyeste militære stillingen i det amerikanske militæret. Han hadde denne stillingen under Operation Desert Storm i Gulfkrigen. 
Samtidig som han tjenestegjorde som general hadde Powell embetet som nasjonal sikkerhetsrådgiver (National Security Advisor, 1987 – 1989). Han var formann for den rådgivende militære gruppen Joint Chiefs of Staff (1989 – 1993), en stilling han dermed også hadde under Gulfkrigen. Han var den første afro-amerikaner som har vært medlem av Joint Chiefs of Staff.

Politisk karriere

Colin Powell tjenestegjorde som utenriksminister under president Bush i perioden 20. januar 2001 til 28. januar 2005. Politisk var han mer moderat enn de fleste i Bush-regjeringen. Det var, ifølge The Guardian, blant andre Colin Powell som rådet George W. Bush til å opprette PEPFAR (the President's Emergency Plan for AIDS Relief) som i perioden 2003 - 2008 reddet minst 5 millioner liv i Afrika sør for Sahara. 
Den 15. november 2004 meldte Powell at han stilte sin stilling til disposisjon. Han ble to måneder etter etterfulgt av Condoleezza Rice.  
Under presidentvalgkampen i 2008 støttet han demokraten Barack Obama, og ikke sin partifelle John McCain. 
Han mottok Presidentens frihetsmedalje den 30. september 1993 av president Bill Clinton.
Monemvasia

Monemvasia, (gresk: Μονεμβασία) kalt Malvasia av frankerne, er en festning med en gammel by, beliggende på en smal odde på den østlige side av på Laconia-kysten sørøst på Peloponnes i Grekenland. Halvøya, som er dominert av en klippe, er koblet til fastlandet med en landtange på bare 200 meter.

Beskrivelse

Ruinene består av gamle forsvarsanlegg og mange bysantinske kirker; særlig fremtredende er Agia Sofia-kirken. Byens navn kommer av to greske ord: mone og emvasia, som betyr «én inngang». Andre navn og stavemåter er Malvasy, tildels Monemvassia, Monemwassia, Monembasia. 
De fleste gater er smale og derfor kun brukt som gågater. Fra klippen ser man ud over bukten Palaia Monemvasia som ligger nord for byen. Monemvasias til er forøvrig Østens Gibraltar. Byen med dens festning var viktig for sikringen av sjøveien fra Konstantinopel til Venezia. Bosettingen består av to deler: Dennedre by er middelalderbyen, omgitt av murer under klippen, og så er det citadellet (borge) oppe i høyden, som bare kan nås ved en enkelt godt sikret og bratt siksakve. Siden 1920-årene har det ikke vært beboere oppi en borgdelen av byen. 
Byens italienske (opprinnelig frankiske) navneform, Malvasia, gav sitt navn en vindrueart, malvasia, og i sin tur til Malmsey-vin. 
Byen er nevnt i den gresk-svenske forfatteren Theodor Kallifatides bok Det gångna är inte en dröm.
Goodness Gracious Me

«Goodness Gracious Me» er en komisk britisk sang med melodi og tekst av David Lee og Herbert Kretzer. Den er spilt inn med Peter Sellers i rollen som en indisk lege og Sophia Loren som hans velstående italienske pasient. De forelsker seg i hverandre. Skuespillerne hadde de samme rollene i filmen Millionøsen (The Millionairess) fra 1960.
Peter Sellers og Sophia Loren spilte inn sangen med Ron Goodwin som dirigent for akkompagnementet. Den ble utgitt på singlen Parlophone 45-R 4702 i 1960.
I 1990-årene ble sangen benyttet som inspirasjon til tittel- og temasang i komedieprogrammet med samme navn på BBC radio og TV

Norsk versjon

Alfred Næss har skrevet en norsk tekst. På norsk bærer den tittelen «Jo, jo – bevares vel».

Listeplassering

Versjonen med Sellers og Loren kom på den britiske singlelisten 12. november 1960 og lå der i fjorten uker med nummer fire som høyeste plassering.
Ingrisma euryrrhina

Utseende

En middelsstor (opptil 30 millimeter), avlang, svart eller metallisk grønn eller kobberfarget gullbasse. "Snuten" er rundet spadeformet forlenget. Oversiden er ganske tett punktert, dekkvingene med grove punktrader.

Utbredelse

Arten lever i Thailand.
Studentenes fredspris

Studentenes Fredspris deles ut annet hvert år til en student eller studentorganisasjon som har bidratt særlig til fred, demokrati og menneskerettigheter. Prisen gis på vegne av alle studenter i Norge, og administreres av Sekretariatet for Studentenes Fredspris i Trondheim, som oppnevner et nominasjonsutvalg med representanter fra universitet og høyskoler i Norge, samt en uavhengig Fredspriskomité som foretar det endelige valget. Fredsprisseremonien finner sted under den internasjonale studentfestivalen i Trondheim (ISFiT).

Nominasjon

Nominasjonsutvalget til Studentenes Fredspris aksepterer nominasjoner fra alle. De nominerte må enten være en student eller studentorganisasjon. Nominasjonsutvalget er satt sammen av studenter fra forskjellige norske universitet og høyskoler. Nominasjonsfristen er den 15. april hvert partallsår. Det vil si at førstkommende nominasjonsfrist er 15. april 2014. Offentliggjøringen skjer på høsten det samme året, mens prisutdelingen skjer under ISFiT i februar året etter nominasjonen.

Prisen

Vinneren mottar 50 000 NOK og blir invitert til Fredsprisseremonien i Olavshallen, som er en av høydepunktene under den internasjonale studentfestivalen i Trondheim (ISFiT). Prisvinneren blir også invitert på en turné av norske studiebyer som gir muligheten til å møte viktige norske organisasjoner og fremtredende politikere. I 2011 ble minneplater for tidligere vinnere av Studentenes fredspris lagt ned i Jomfrugata. Gata kalles Walk of Peace og skal utvides for hver nye vinner av prisen.

Sekretariatet for Studentenes Fredspris

Sekretariatet for Studentenes Fredspris er en frivillig studentorganisasjon i Trondheim som administrerer utvelgelsesprosessen til Studentenes Fredspris og ivaretar nettverket av tidligere vinnere. Sekretariatet er en del av organisasjonssystemet rundt den internasjonale studentfestivalen i Trondheim (ISFiT), og har vedtekter som ivaretas av Stiftelsen ISFiT. Stiftelsen ISFiT består av representanter fra seks større institusjoner i Trondheim: Trondheim kommune, Trøndelag fylkeskommune, Studentersamfundet i Trondhjem, Studentsamskipnaden i Trondheim og NTNU.
Lasse Trulsen

Spillerkarriere

Trulsen var regnet som ett av distriktets største talenter på 70-tallet. Han startet sin karriere i Torp, og han ble tatt opp på A-laget til Fredrikstad FK allerede som 16-åring. Det viste seg og være for tidlig, og han dro derfor tilbake til Torp. Da han ble 19 år var han for alvor tilbake igjen, og Fredrikstad FK var igjen interessert. Ettersom klubbene ikke ble enige om overgangen, endte det med at Trulsen som første fotballspiller i Norge fikk en karantene som holdt han utenfor fotballen i 12 måneder. Som ikke det var nok, ble han utsatt for en bilulykke som nesten kostet han livet. Han prøvde å komme tilbake på det nivået han var, uten å lykkes. Han avsluttet karrieren som midtstopper i Selbak Turn- & Idrettsforening.

Trenerkarriere

Trulsen fortsatte som fotballtrener etter at han la opp. Hans første klubb ble Torsnes Idrettslag i 8.divisjon. Han rykket opp to sesonger på rad i sin debut som fotballtrener. Deretter fortsatte han som trener i Nylende iF der han var trener i ett år, Torp i tre år og i Rakkestad i ett år. Deretter fulgte tre og et halvt år som trener i Østsiden IL. 
I sin første periode i Østsiden IL gjorde han det bra, men etter noe utur klarte han aldri å rykke opp med klubben. Av de 68 kampene han ledet Østsiden IL, tapte klubben kun seks oppgjør. Selv uten opprykk, tok de blant annet skalpen på Fredrikstad FK med 2-0 i serien. 
Etter perioden i Østsiden IL fortsette Trulsen som trener i Sprint-Jeløy i to sesonger, Sarpsborg FK i knapt ett år. Han tok seg et hvileår etter perioden i Sarpsborg. I sin hvileperiode var det en rekke klubber som tok kontakt med ham, men Trulsen fullførte hvileåret som planlagt. 
I 2007 var Trulsen tilbake som trener for Østsiden IL. Klubben han tidligere hadde gjort stor suksess med lå denne gangen med brukket rygg. Nesten ingen spillere møtte opp til trening, og laget kjempet i bunnen av tabellen. Trulsen fikk fart på sakene, og etter ett år klarte klubben å rykke opp i 2. divisjon mot alle odds. Etter redningsaksjonen og tre sesonger i Østsiden IL ga han seg som trener for klubben i slutten av 2009-sesongen. 
Etter en periode i moderklubben Torp og ett friår, vendte han tilbake igjen. Denne gangen var det Lisleby FK som skulle reddes, og han skrev vinteren 2012 under en toårskontrakt med klubben. 
I sin første sesong som Lisleby-trener ledet han laget til en tredjeplass på tabellen. I sesongen etter var Lisleby godtgående lenge, men ble til slutt innhentet av Kråkerøy IL 2. Dermed måtte Lisleby ut i kvalfisering for opprykk mot Moss FK 2. Mossingene kom med ni a-lagspillere og det ble i realiteten aldri spennende, og Lisleby tapte 3-0. Lasse Trulsen var flere ganger i sesongen kritisk til andrelagene.
I på tampen av 2016-sesongen gikk Trulsen på dagen som trener i Lisleby da det var klart at klubben rykket ned til 5. divisjon, sesongen etter at han ledet laget opp til 4. divisjon.
Trulsen kom tilbake i manesjen i 2019 da han tok over Halden-laget Tistedalen.
Conrad Williams

Karriere

Williams løp under 47 sekunder første gang i 2004. Hans første internasjonale medalje kom i 2009, da han fikk sølv på 4 x 400 meter hekk under VM i friidrett 2009 i Berlin. 
I 2010 fikk han både VM- og EM-medalje. Først var han med og vant bronse på 4 x 400 meter hekk under VM i friidrett innendørs i Doha, deretter deltok han i EM i friidrett 2010 i Barcelona, der Storbritannia fikk sølv, kun 11 hundredeler bak Frankrike. EM-sølvet vant han sammen Michael Bingham, Martyn Rooney og Robert Tobin. Også ved Samveldelekene 2010 fikk det britiske laget bronse på 4 x 400 meter.
Ved VM i friidrett innendørs 2012 fikk han sølv på 4 x 400 meter hekk, sammen Nigel Levine, Michael Bingham og Richard Buck.